SIRI โบรกแนะซื้อเป้า 1.84 บาท ลุ้นผลงานไตรมาส 1 แจ่ม-บุ๊กพิเศษขายโรงเรียนหนุน
SIRI โบรกแนะซื้อเป้า 1.84 บาท ลุ้นไตรมาส 1/66 แจ่ม-บุ๊กพิเศษขายโรงเรียนหนุน วางเป้าปีนี้ยอดโอนทะลุ 4.1 หมื่นล้าน คาดกำไรปีนี้แตะ 4.5 พันล้าน
SIRI โบรกแนะซื้อเป้า 1.84 บาท ลุ้นไตรมาส 1/66 แจ่ม-บุ๊กพิเศษขายโรงเรียนหนุน วางเป้าปีนี้ยอดโอนทะลุ 4.1 หมื่นล้าน
31 มี.ค. 2566

บล.ดาโอ ระบุในบทวิเคราะห์วันนี้ (30 มี.ค.66) บริษัท แสนสิริ จำกัด (มหาชน) หรือ SIRI บริษัทคาดรายได้จากการขายโต 22% เทียบช่วงเดียวกันของปีก่อน จากเป้าโอนปีที่ 4.1 หมื่นล้านบาท โครงการใหม่ทยอยเปิดและเร่งเปิดในครึ่งหลังปี 2566 โครงการแนวราบยังมี Demand ที่แข็งแกร่ง ตลาดตอบรับการจัด Physical Event ค่อนข้างดี (ได้ Presale)
โดยไตรมาส 1/2566 เตรียมบันทึกกำไรพิเศษจากการขายโรงเรียนสาธิตพัฒนา ให้แก่ บริษัท เดอะ เบสท์ เอ็ดดูเคชั่น จำกัด ในราคา 1,210 ล้านบาท คาดได้เป็นกำไรมากว่า 700-800 ล้านบาท
ทั้งนี้ประเมินกำไรสุทธิปี 2566 ที่  4.5 พันล้านบาท โต 5.5% เทียบช่วงเดียวกันของปีก่อน และปี 2567 อยู่ที่  4.75 ล้านบาท โต 4.3% เทียบช่วงเดียวกันของปีก่อน แนะนำราคาเป้าหมาย 1.84 บาท
 